Σταύρος Πετσόπουλος

Ο Σταύρος Πετσόπουλος είναι εκδότης και επικεφαλής των «εκδόσεων Άγρα».

Βιογραφικά στοιχεία 

Γεννήθηκε στην Αθήνα και είναι γιος του Πραξιτέλη Πετσόπουλου, αδελφού του Γιάννη Πετσόπουλου, εκ των ιδρυτικών μελών του ΣΕΚΕ και ιδρυτή της εφημερίδας «Ριζοσπάστης». Μεγάλωσε στην Αθήνα και μετά την περάτωση των εγκύκλιων σπουδών του, σπούδασε θεατρολογία. Το 1979 ίδρυσε τις «εκδόσεις Άγρα», την διεύθυνση των οποίων διατηρεί μέχρι και σήμερα έχοντας εκδώσει άνω των 1.400 βιβλίων.

Το 1983 τιμήθηκε με το βραβείο Βιβλίου της Λειψίας για την υψηλή αισθητική σειράς βιβλίων τσέπης και το 2014 τιμήθηκε από το Υπουργείο Εξωτερικών της Ιταλίας με το Πρώτο Μεγάλο Βραβείο Μετάφρασης για Ξένους Εκδότες. Το 2016, στο πλαίσιο των «Βραβείων Βιβλίου Public», τιμήθηκε με το βραβείο «Εκδοτικό Αποτύπωμα», το οποίο απονέμεται στον εκδότη που μέσα από την βιβλιοπαραγωγή του έχει δώσει το δικό του εκδοτικό στίγμα τη χρονιά που πέρασε.

Κατοικεί στην Αθήνα.

Εργογραφία 

 Εκδόσεις Άγρα, 20 Χρόνια (1999, εκδόσεις Άγρα)

Συμμετοχή σε συλλογικά έργα 

 18 κείμενα για το Γιάννη Μαρή (2016, εκδόσεις Πατάκη)
 Για τον Χρήστο Μποκόρο: Πέντε ομιλίες (2017, Μουσείο Μπενάκη)
 Άρης Κωνσταντινίδης (2019, Ίδρυμα της Βουλής των Ελλήνων)

Παραπομπές 

Έλληνες εκδότες